परेड कर सलामी देती हुई पैदल सैनिक-टुकडिय़ों, होमगार्ड और पुलिस के जवानों, एन.सी.सी. आदि के युवक कैडर्स को आदि की परेड वास्तव में अपनी भव्यता से मन तो मोह ही लेती हैं। प्रत्येक भारतीय को गर्व-गौरव से फुला भी देती हैं। फिर विभिन्न स्कूलों के छात्र-छात्रांए तरह-तरह के प्रदर्शन करते गुजर जाते हैं। सैनिक गाडिय़ों और शस्त्रों का प्रदर्शन भी किया जाता है। विभिन्न प्रांतों के लोक-नृतकों की टोलियां, प्रदेशों की झांकियां सभी बारी-बारी आ राष्ट्रपति और राष्ट्रध्वज को सलामी देकर इस महान राष्ट्रीय पर्व की शोभा को द्विणुणित कर देती हैं। वास्तव में यह सारा दृश्य बड़ा ही भव्य, मनोरम और आकर्षक होने के साथ-साथ उतसाहवद्र्धक भी हुआ करता है। हमें गर्व से भर देता है कि हम भारत जैसे विश्व के सबसे महान विशाल गणतंत्र के निवासी हैं। उसकी रक्षा और समृद्धि के लिए हमें हमेशा तत्पर रहना है।